PESAN RASUL KEPADA ALI 


1. Wahai Ali, kamu dengan ku sama seperti kedudukan Harun dengan Musa, melainkan tiada 
lagi nabi selepas ku. 

Pada hari ini aku berpesan kepada mu dengan satu pesanan yang jika kamu 
menjaganya, kamu akan hidup mulia @ mati dalam keadaan syahid. 

Allah pula akan membangkitkan kamu pada hari kiamat nanti sebagai orang yang fakih 
& berilmu pengetahuan. 

2. Wahai Ali, sesiapa yang makan benda yang halal, agamanya menjadi murni & hatinya 
menjadi lembut. Tiada sekatan bagi doanya untuk dimakbulkan. 

Sesiapa yang makan benda yang syubhah, agamanya menjadi celaru & hatinya menjadi gelap. 
Sesiapa pula yang memakan benda yang haram, hatinya menjadi mati, agamanya menjadi 
rendah, keyakinannya menjadi lemah. 

Allah pula menyekat doanya. Ibadahnya menjadi kurang. 

3. Wahai Ali, apabila Allah marah atas seseorang, Dia memberi rezeki daripada harta 
yang haram. Apabila kemarahannya keatasnya bertambah. Dia menghantar syaitan sebagai 
wakil dengan memujinya lalu menjadi sahabatnya. 

Syaitan menyibukkannya dengan dunia daripada agama. Dia memudahkan perkara-perkara dunia 
sambil berkata *Allah maha pengampun lagi maha penyayang*. 

4. Wahai Ali, tiada siapa yang bermusafir mencari perkara yang haram, melainkan ia berjalan 
dengan syaitan sebagai temannya, & tiadalah ia menunggang kenderaannya melainkan syaitan 
sebagai penumpang. 

Dan tiada sesiapa pun yang mengumpul harta yang haram melainkan syaitan yang 
memakannya. Tiada sesiapa pun yang lupa membaca nama Allah ketika berjimak 
melainkan syaitan turut campur dalam urusan anaknya. Demikianlah firman Allah dalam 
surah Israk ayat 64 *dan turut campur dengan mereka dalam menguruskan harta benda & anak- 
anak mereka, & janjikan dengan mereka dengan janji-janji mu*. 

5. Wahai Ali, Allah tidak menerima sembahyang melainkan ada wuduk, tidak juga 
menerima sedekah daripada benda-benda yang haram. 

6. Wahai Ali, seorang mukmin sentiasa bertambah pegangan agamanya selama mana 
mereka tidak makan benda yang haram. 

Sesiapa yang menyisih diri daripada ulama, matilah hatinya dan menjadi buta daripada membuat 
ketaatan kepada Allah yang maha tinggi. 

7. Wahai Ali, sesiapa yang membaca Al Quran tetapi tidak menghalalkan benda yang halal & 
tidak mengharamkan benda yang haram didalamnya, ia termasuk dari kalangan 
mereka yang membuangkan kitab Allah kebelakang mereka. 



